„Diane Kruger ja Josh Jackson on otsustanud lahku minna ja sõpradeks jääda,“ ütles paari esindaja ajakirjale People. Daily Maili teatel nähti Diane’i ja Joshuat viimati koos laupäeval – päev pärast naise 40 aasta juubelit. Mõlemad olid üsnagi morni moega.
Saksa päritolu Diane ("Vääritud tõprad") hakkas endast kaks aastat noorema Jacksoniga („Dawson’s Creek“, „The Affair“) kurameerima pärast enda ja prantsuse näitleja ja režissööri Guillaume Canet’ abielu purunemist. Kuuldused suhteprobleemidest on paarikest saatnud juba poole aasta ringis. Detsembris nähti Krugerit New Yorgi baaris koos „Walking Deadi“ tähe Norman Reedusega, kellega koos ta oli mänginud 2015. aasta draamas „Sky“.